1. **ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ**

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ/ ΠΑΡΑΤΗΡΗΣΕΙΣ |
| 1 | **ΑΝΤΙΚΕΙΜΕΝΟ ΤΟΥ ΕΡΓΟΥ**Με την υπ’ αρ. πρωτ.: 692/6-5-2022 (ΑΔΑ: ΨΚΩΞ46ΜΠΥΓ-ΔΓΛ) Απόφαση Ένταξης της Πράξης «Εγκατάσταση Συστημάτων RIS/PACS και Απομαγνητοφώνησης Ιατρικών Πράξεων και Γνωματεύσεων στα Δημόσια Νοσοκομεία και τις δομές ΠΦΥ της χώρας», με Κωδικό ΟΠΣ 5130581 στο Επιχειρησιακό Πρόγραμμα «Μεταρρύθμιση Δημόσιου Τομέα 2014-2020», η ΗΔΙΚΑ ανέλαβε, μέσω προγραμματικής συμφωνίας με το Υπουργείο Υγείας, και προκήρυξε Ανοικτό Διεθνή Διαγωνισμό για την ανάδειξη αναδόχου που θα αναλάβει την εκτέλεση σύμβασης υπηρεσιών για το παραπάνω έργο.Το έργο αποσκοπούσε στην υλοποίηση (προμήθεια, εγκατάσταση, παραμετροποίηση, θέση σε λειτουργία και διασφάλιση καλής λειτουργίας) ενός **Εθνικού Πληροφοριακού Συστήματος** για την ψηφιακή διαχείριση Απεικονιστικών Εξετάσεων στο σύνολο των Μονάδων Υγείας της χώρας.Πιο συγκεκριμένα, το έργο σαν αντικείμενο είχε την πλήρη κάλυψη των Μονάδων Υγείας της χώρας με εφαρμογές RIS/PACS και Απομαγνητοφώνησης Ιατρικών Πράξεων και Γνωματεύσεων. Σε κάθε Νοσοκομείο εγκαταστάθηκε ο απαραίτητος εξοπλισμός για την αποτελεσματική και παραγωγική λειτουργία των εφαρμογών αυτών. Η υλοποίησή του βασίστηκε σε ένα κατανεμημένο μοντέλο διαχείρισης και αποθήκευσης των εξετάσεων των ακτινοδιαγνωστικών εργαστηρίων, τόσο σε επίπεδο Μονάδας Υγείας, όσο και τελικής αποθήκευσης στο Κεντρικό Αποθετήριο του Health Cloud της ΗΔΙΚΑ για το σύνολο των Μονάδων Υγείας της χώρας. Επίσης, στο πλαίσιο του έργου υλοποιήθηκε η διαδικτυακή πύλη πολιτών μέσω της οποίας οι πολίτες έχουν πρόσβαση στις εξετάσεις τους, τις οποίες μπορούν να τις διαμοιράσουν στον προσωπικό τους ιατρό.Με την εγκατάσταση ενιαίων συστημάτων RIS/PACS σε επίπεδο Νοσοκομείων, σε συνδυασμό με την υλοποίηση του Κεντρικού Εθνικού Νεφοϋπολογιστικού Αποθετηρίου (H-Cloud), για πρώτη φορά υπάρχει κεντρική διατήρηση των αποτελεσμάτων σε Εθνικό Επίπεδο, γεγονός το οποίο επιφέρει πολλαπλές ωφέλειες, όπως :* βελτίωση των παρεχόμενων υπηρεσιών προς τους πολίτες και επαγγελματίες υγείας, με την αποφυγή ταλαιπωρίας και επανάληψης εξετάσεων, τη δυνατότητα on-line πρόσβασης σε αποτελέσματα απεικονιστικών εξετάσεων και τη διευκόλυνση παροχής «δεύτερης γνώμης»,
* δραστική μείωση του κόστους λειτουργίας των Μονάδων Υγείας, με την ελαχιστοποίηση δαπανών που σχετίζονται με την εκτύπωση απεικονιστικών εξετάσεων, την αποφυγή άσκοπων επαναλήψεων, τη δυνατότητα επιβεβαίωσης εκτέλεσης εξετάσεων για τις οποίες έχει εκδοθεί σχετικό παραπεμπτικό́ και την τήρηση αρχείου σύμφωνα με τα οριζόμενα στη σχετική Νομοθεσία.

Για την απρόσκοπτη παραγωγική λειτουργία και την πλήρη αξιοποίηση του συνόλου των λειτουργικοτήτων του νέου Εθνικού Πληροφοριακού Συστήματος από τις Μονάδες Υγείας, αποτυπώνονται από την ΗΔΙΚΑ οι αναγκαίες διαδικασίες που χρειάζεται να παγιωθούν από πλευράς των Μονάδων Υγείας.Οι διαδικασίες αυτές χωρίζονται σε δύο (2) βασικές κατηγορίες :1. Ενεργή διασύνδεση μεταξύ του συστήματος Ιατρικού Φακέλου των Μονάδων Υγείας (HIS) με το υποσύστημα RIS.
2. Τήρηση των προϋποθέσεων/κανόνων, από την πλευρά των Μονάδων Υγείας, για τη δυνατότητα μεταφόρτωσης της εξέτασης του ασθενή στο Κεντρικό Σύστημα (H-Cloud).

Αντικείμενο του έργου αποτελεί η ως άνω αναφερόμενη **Κατηγορία 1.** των οριζόμενων από την ΗΔΙΚΑ διαδικασιών, για την υλοποίηση της οποίας απαιτείται η παροχή ειδικών υπηρεσιών για την ανάπτυξη και παραγωγή ειδικού Λογισμικού Διασύνδεσης, μέσω τεχνολογίας HL7. Το αιτούμενο Λογισμικό Διασύνδεσης αφορά τη διασύνδεση των Ολοκληρωμένων Πληροφοριακών Υποσυστημάτων: ΑΣΚΛΗΠΙΟΣΤΜ - Care (Ιατρονοσηλευτικός Φάκελος Ασθενή) και ΑΣΚΛΗΠΙΟΣΤΜ – Patient (Εξωτερικά Ιατρεία - ΤΕΠ) (εφεξής ΟΠΣ ή HIS) με το νέο Σύστημα RIS/PACS του Υπουργείου Υγείας, που είναι εγκατεστημένο και λειτουργεί παραγωγικά στο Γ.Ν.Α. «Η ΕΛΠΙΣ» (εφεξής Νοσοκομείο). | ΝΑΙ |   |   |
| 2 | 1. **ΠΑΡΕΧΟΜΕΝΕΣ ΥΠΗΡΕΣΙΕΣ**

**Α. ΥΠΗΡΕΣΙΕΣ ΠΑΡΑΓΩΓΗΣ ΛΟΓΙΣΜΙΚΟΥ** Ο Ανάδοχος έχει την υποχρέωση να παράγει ειδικό Λογισμικό προκειμένου να καταστεί δυνατή η Διασύνδεση του ΟΠΣ του Νοσοκομείου, μέσω τεχνολογίας HL7 με το νέο Σύστημα RIS/PACS του Υπουργείου Υγείας που έχει εγκατασταθεί και λειτουργεί παραγωγικά στο Νοσοκομείο.Η Διασύνδεση του ΟΠΣ του Νοσοκομείου με το RIS/PACS αποτελεί μια από τις πλέον κρίσιμες περιπτώσεις χρήσης για την ολοκλήρωση ροών εργασίας μεταξύ των διαφορετικών τμημάτων (π.χ. Γραφείο κίνησης, Κλινικές, Ακτινολογικό τμήμα, Χειρουργεία κλπ). Η βασική ροή που πρέπει να καλύπτεται από τις προδιαγραφές διασύνδεσης είναι η ροή παραγγελίας απεικονιστικών εξετάσεων και η επιστροφή των αποτελεσμάτων από το Ακτινοδιαγνωστικό Τμήμα στα ενδιαφερόμενα μέρη. Με την ολοκλήρωση της φάσης εξέτασης (η εξέταση έγινε, έχει γνωματευθεί από ακτινολόγο και ο ιατρός την έχει υπογράψει), το σύστημα αποστέλλει πίσω στο τρίτο σύστημα μέσω του οποίου λήφθηκε η παραγγελία, κατάλληλα HL7 μηνύματα.Με την υλοποίηση της διασύνδεσης πραγματοποιούνται ενέργειες πολύ σημαντικές για τη σωστή ροή εργασιών εντός του Νοσοκομείου και την αποφυγή συχνών λαθών που συμβαίνουν όταν δεν υπάρχει διασύνδεση. Πιο συγκεκριμένα, μέσα από τον Ιατρικό Φάκελο και από τα Εξωτερικά Ιατρεία λαμβάνονται on-line οι παραγγελίες εξετάσεων και οι αντίστοιχες παράμετροι (π.χ. αιτιολόγηση εξέτασης, διάγνωση εισόδου, όνομα παραπέμποντος ιατρού, δημογραφικά δεδομένα κλπ.) απευθείας από τα διάφορα τμήματα του κάθε Νοσοκομείου. Με τον τρόπο αυτό, η καρτέλα του ασθενή στο υποσύστημα RIS συμπληρώνεται αυτόματα, χωρίς να χρειάζεται δακτυλογράφηση από τη «γραμματεία», μέσα από την οποία θα μπορούσε να προκύψει κάποιο σφάλμα. Επίσης, στην περίπτωση αυτή θα είναι συμπληρωμένα, και σωστά, πεδία της καρτέλας του ασθενή όπως είναι το Ονοματεπώνυμο και το ΑΜΚΑ, που είναι απαραίτητα για μία εξέταση για να ταυτοποιηθεί και να αποσταλεί στο H-Cloud. Μία ακόμη διαδικασία που πρέπει να παγιωθεί, στην περίπτωση που υπάρχει ενεργής διασύνδεση, είναι η αντιστοίχιση των παραγγελλόμενων εξετάσεων με κωδικούς ΕΟΠΥΥ, με τις πραγματικά εκτελούμενες εξετάσεις στα απεικονιστικά μηχανήματα, μέσω κατάλληλου διαχειριστικού περιβάλλοντος που έχει το υποσύστημα RIS. Αυτό πραγματοποιείται με την ομαδοποίηση των παραγγελλόμενων εξετάσεων σε μία, αν όλες οι εξετάσεις αντιστοιχούν/εκτελεστούν στο ίδιο απεικονιστικό μηχάνημα, ή περισσότερες ανάλογα με το πόσες διαφορετικές φορές θα εισαχθεί ο ασθενής στο ιατρικό μηχάνημα, με αποτέλεσμα να μην παραμένουν εκκρεμείς εξετάσεις στο σύστημα. Με την παραπάνω λειτουργία, υπάρχει η δυνατότητα καταχώρησης πολλαπλών εξετάσεων διαφορετικού τύπου (π.χ. CT, MRI, U/S) με συγκεντρωτικό τρόπο (από μία καταχώρηση) με αυτόματη κατανομή των επί μέρους ραντεβού στους κατάλληλους πόρους και με αυτόματα προτεινόμενη χρονική ρύθμισή τους, βασισμένη στην προκαθορισμένη διάρκεια εξέτασης ανά πόρο, που φροντίζει τόσο για τη λογική ακολουθία εκτέλεσης τους, όσο και την αποφυγή διπλοκρατήσεων. Η διαδικασία αυτή φανερώνει και τη σημαντικότητα της ενεργής διασύνδεσης με το HIS.Επίσης, στην περίπτωση ενεργής διασύνδεσης με το HIS, υπάρχει δυνατότητα οι κλινικοί ιατροί που παραγγέλνουν εξετάσεις, να τις συνοδεύουν με ένα σύντομο ιστορικό του ασθενή, με πληροφορίες που θα μπορούσαν να οδηγήσουν μία εξέταση σε ακύρωση (υποψία εγκυμοσύνης, τιμές κρεατινίνης κ.τ.λ.) και οδηγίες για το που πρέπει να εστιάσει ο ακτινολόγος. Η διαδικασία αυτή θα βοηθήσει στην ομαλή συνεργασία των κλινικών ιατρών με τους ακτινοδιαγνώστες, και κατ’ επέκταση στην αυξανόμενη χρησιμοποίηση του συστήματος RIS/PACS από τους εν λόγω χρήστες.Τέλος, εκτός των πληροφοριών που λαμβάνονται αυτόματα από το HIS και περιέχουν βασικά και απαραίτητα στοιχεία για την εξέταση και τον ασθενή, υπάρχει δυνατότητα τα απεικονιστικά τμήματα να εμπλουτίζουν τις πληροφορίες σε επίπεδο ασθενή και εξέτασης, γιατί υπάρχουν επιπλέον στοιχεία όπως πάθηση, όργανο σώματος, ασφαλιστικό ταμείο, έργο κ.α. εφόσον είναι συμπληρωμένα.Προκειμένου να υλοποιηθεί η αιτούμενη διασύνδεση του ΟΠΣ με το νέο Σύστημα RIS/PACS απαιτείται να προσδιοριστούν :1. **Η Μεθοδολογία Διασύνδεσης**

Διασύνδεση και ανταλλαγή δεδομένων με χρήση του προτύπου HL7 (Health Level 7) μέσω TCP/IP.1. **Τα Δημογραφικά των Ασθενών**
* Ταυτοποίηση και δημιουργία Μητρώου Ασθενή (ΕΑΜΑ) μόνο από το ΟΠΣ.
* Διόρθωση δημογραφικών, να πραγματοποιείται μόνο από το ΟΠΣ.
* Αποστολή μέσω της διασύνδεσης μόνο των ασθενών που έχουν παραγγελία απεικονιστικής εξέτασης.
1. **Οι Παραγγελίες των Εξετάσεων**
* Νέες παραγγελίες απεικονιστικών εξετάσεων, να δημιουργούνται μόνο από το ΟΠΣ.
* Η παραγγελία απεικονιστικών εξετάσεων, να χρησιμοποιεί τη κωδικοποίηση και τη περιγραφή των εξετάσεων του Νοσοκομείου, όπως χρησιμοποιούνται στο ΟΠΣ και σε αντιστοίχιση με την κωδικοποίηση του ΕΟΠΥΥ.
* Οι παραγγελίες απεικονιστικών εξετάσεων, να έχουν σαν αποδέκτη το εργαστήριο υλοποίησης και όχι συγκεκριμένο modality. To RIS είναι υπεύθυνο να δρομολογεί τη παραγγελία σε συγκεκριμένο modality.
* Αντίστοιχα, να χρησιμοποιείται η χωροταξική δομή του Νοσοκομείου, όπως περιγράφεται στο ΟΠΣ.
* Να υπάρχει δυνατότητα αποστολής πολλαπλών εξετάσεων στην ίδια παραγγελία.
* Να υπάρχει δυνατότητα αποστολής παραγγελίας εξέτασης, η οποία δεν θα εκτελείται την ημερομηνία της παραγγελίας.
* Να υπάρχει δυνατότητα ακύρωσης της παραγγελίας.
* Η Ακύρωση της παραγγελίας να πραγματοποιείται μόνο από το ΟΠΣ.
* Να μην υπάρχει δυνατότητα προσθήκης εξέτασης, στη παραγγελία. (Θα ακυρώνεται η προηγούμενη παραγγελία και θα αποστέλλεται νέα παραγγελία).
1. **Η Επισκόπηση των Αποτελεσμάτων**
* Να υπάρχει δυνατότητα του ρόλου χρηστών για την επισκόπηση των δεδομένων από το RIS και να καθορίζεται από το ΟΠΣ.
* Να υπάρχει δυνατότητα η Επισκόπηση γνωμάτευσης και εικόνων της εξέτασης να πραγματοποιείται μέσω Web Viewer του συστήματος PACS.
* Να παραλαμβάνεται PDF που θα περιέχει τη γνωμάτευση της εξέτασης και η παραλαβή του PDF να γίνεται εφόσον η εξέταση έχει τη τελική υπογραφή του εργαστηριακού ιατρού (sign-off).
* Να υπάρχει δυνατότητα καθορισμού των Τελικών Προδιαγραφών από τους αρμόδιους τεχνικούς σε συνεργασία με τα Στελέχη Πληροφορικής του Νοσοκομείου για την ικανοποίηση τυχόν επιπρόσθετων απαιτήσεων.

**Β. ΥΠΗΡΕΣΙΕΣ ΥΠΟΣΤΗΡΙΞΗΣ** Για την πλήρη αξιοποίηση του αναβαθμισμένου λογισμικού αλλά και την γρήγορη εναρμόνιση ως απόρροια της γρήγορης εφαρμογής, κρίνεται απαραίτητη η παροχή μιας σειράς υπηρεσιών από τον ανάδοχο ως εξής :* Παροχή υπηρεσιών εκπαίδευσης του προσωπικού των Ιατρικών Τμημάτων που θα συνδεθούν με τα απεικονιστικά τμήματα,
* Παροχή υπηρεσιών υποστήριξης, τον πρώτο μήνα παραγωγικής λειτουργίας,
* Συμβουλευτική υποστήριξη και προτάσεις κατά το στάδιο ενεργοποίησης των ηλεκτρονικών παραγγελιών,
* Τηλεφωνική & Τηλεματική Υποστήριξη για θέματα εφαρμογών σχετικών με τη διασύνδεση.
 | ΝΑΙ |   |   |
| 3 | 1. **ΕΜΠΙΣΤΕΥΤΙΚΟΤΗΤΑ**

Ο Ανάδοχος, χωρίς προηγούμενη γραπτή συναίνεση του Νοσοκομείου δεν επιτρέπεται να αποκαλύπτει εμπιστευτικές πληροφορίες που του δόθηκαν ή που ο ίδιος ανακάλυψε κατά την εκτέλεση του παρόντος έργου, ούτε να κοινοποιεί στοιχεία, έγγραφα και πληροφορίες των οποίων λαμβάνει γνώση σε σχέση με τη παρούσα Σύμβαση. Υποχρεούται δε να μεριμνά ώστε το προσωπικό του και κάθε συνεργάτης του να τηρήσει την ως άνω υποχρέωση.Σε περίπτωση αθέτησης της ανωτέρω υποχρέωσης του Αναδόχου, το Νοσοκομείο δικαιούται να απαιτήσει την αποκατάσταση τυχόν ζημίας με κάθε νόμιμο τρόπο και την παύση κοινοποίησης των εμπιστευτικών πληροφοριών.Ο Ανάδοχος οφείλει να τηρήσει πλήρη εμπιστευτικότητα και εχεμύθεια σε όποια πληροφορία περιέλθει σε γνώση του και αφορά προσωπικά δεδομένα ασθενών, εργαζομένων, συνεργατών, προμηθευτών του Νοσοκομείου και σύμφωνα με τον Γενικό Κανονισμό Προστασίας Προσωπικών Δεδομένων (ΓΚΠΔ – GDPR) 2016/679 της Ε.Ε. | ΝΑΙ |  |  |
| 4 | **ΧΡΟΝΟΣ ΥΛΟΠΟΙΗΣΗΣ ΤΟΥ ΕΡΓΟΥ**Ο Ανάδοχος οφείλει να διεκπεραιώσει όλες τις απαιτούμενες εργασίες της παρούσης σύμφωνα με τον παρακάτω Πίνακα με το αναλυτικό χρονοδιάγραμμα υλοποίησης (σε μήνες) και από την έναρξη της Σύμβασης του έργου.

|  |  |  |  |
| --- | --- | --- | --- |
| **ΑΝΤΙΚΕΙΜΕΝΟ** | **Μ1** | **Μ2** | **Μ3** |
| Μελέτη υφιστάμενης κατάστασης  |   |   |   |
| Ανάπτυξη Λογισμικού |   |   |   |
| Παραμετροποίηση Εγκατάσταση Λογισμικού |   |   |   |
| Εκπαίδευση Προσωπικού |   |   |   |

Με τη πάροδο του ανωτέρω χρονοδιαγράμματος υλοποίησης του έργου, την έναρξη της παραγωγικής λειτουργίας και τη πάροδο της παροχής υποστήριξης ενός μήνα μετά την έναρξη της παραγωγικής λειτουργίας, η Συντήρηση – Τεχνική Υποστήριξη του έργου θα ενσωματωθεί στην ήδη υπάρχουσα Σύμβαση Συντήρησης – Τεχνικής Υποστήριξης του ΟΠΣ ΑΣΚΛΗΠΙΟΣΤΜ και με την τήρηση όλων των όρων αυτής. Στην ανανέωση του ετήσιου Συμβολαίου Συντήρησης – Τεχνικής Υποστήριξης θα υλοποιηθεί αναπροσαρμογή του Οικονομικού Αντικειμένου. | ΝΑΙ |  |  |
| 5. | 1. **ΠΑΡΑΔΟΤΕΑ**
2. Αναβαθμισμένο Λογισμικό Διασύνδεσης (με βάση τις λειτουργίες και διεπαφές που αναφέρονται στην Παράγραφο 2) σε πλήρη Παραγωγική Λειτουργία.
3. Υπηρεσίες σύμφωνα με τη Παράγραφο 2.
 | ΝΑΙ |  |  |
| 6 | **ΠΙΘΑΝΟ ΚΟΣΤΟΣ ΔΑΠΑΝΗΣ**Το πιθανό Κόστος του έργου διαμορφώνονται σύμφωνα με τον παρακάτω πίνακα :

|  |  |  |
| --- | --- | --- |
| **Α/Α** | **ΠΕΡΙΓΡΑΦΗ ΥΠΗΡΕΣΙΑΣ**  | **ΣΥΝΟΛΙΚΗ ΠΡΟΫΠΟΛΟΓΙΣΘΕΙΣΑ****ΔΑΠΑΝΗ, ΧΩΡΙΣ ΦΠΑ** |
| **1** | Παροχή υπηρεσιών για την παραγωγή Λογισμικού Διασύνδεσης του Ολοκληρωμένου Πληροφοριακού Υποσυστήματος ΑΣΚΛΗΠΙΟΣΤΜ - Care (Ιατρονοσηλευτικός Φάκελος Ασθενή) και του Υποσυστήματος ΑΣΚΛΗΠΙΟΣΤΜ – Patient (Εξωτερικά Ιατρεία - ΤΕΠ) με το νέο Σύστημα RIS/PACS του Υπουργείου Υγείας που είναι εγκατεστημένο και λειτουργεί παραγωγικά στο Νοσοκομείο | 10.000,00 € |
| **ΣΥΝΟΛΟ ΧΩΡΙΣ ΦΠΑ** | **10.000,00 €** |

 | ΝΑΙ |  |  |

Τα αναγραφόμενα στον πίνακα συμμόρφωσης, **στον οποίο περιγράφεται αναλυτικά το προσφερόμενο είδος** με το σύνολο των τεχνικών προδιαγραφών της διακήρυξης, πρέπει να τεκμηριώνονται με παραπομπές στα επίσημα τεχνικά φυλλάδια (prospectus) του κατασκευαστικού οίκου ή με την προσκόμιση επίσημων βεβαιώσεων του κατασκευαστή ή (και) άλλων επίσημων εγγράφων για ότι δεν αναγράφεται στα τεχνικά φυλλάδια. Προσφορές οι οποίες θα αντιγράφουν τις τεχνικές προδιαγραφές της διακήρυξης ή θα απαντούν μονολεκτικά ("ΝΑΙ" ή "συμφωνούμε" κ.λ.π.), χωρίς τεκμηρίωση και πλήρη παραπομπή – αντιστοιχία, μεταξύ κειμένου ανά παράγραφο και prospectus θα αποκλείονται*.*

Ο πίνακας συμμόρφωσης της Διακήρυξης πρέπει να υποβληθεί με την τεχνική προσφορά, συμπληρωμένος σύμφωνα με τις παρακάτω επεξηγήσεις και οδηγίες, τις οποίες ο υποψήφιος είναι υποχρεωμένος να ακολουθήσει:

**1.** Στη Στήλη «ΤΕΧΝΙΚΗ ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

**2.** Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του υποψηφίου Αναδόχου που έχει τη μορφή ΝΑΙ/ ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.

**3.** Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε ενότητα της τεχνικής προσφοράς, η οποία θα περιλαμβάνει αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία του Πίνακα Συμμόρφωσης.

**4.** Είναι υποχρεωτική η πλήρης συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4, κ.λ.π.). Αντίστοιχα στο τεχνικό φυλλάδιο ή στην αναφορά θα υπογραμμιστεί το σημείο που τεκμηριώνει τη συμφωνία και θα σημειωθεί η αντίστοιχη παράγραφος του Πίνακα Συμμόρφωσης, στην οποία καταγράφεται η ζητούμενη προδιαγραφή (π.χ. Προδ. 4.18).

ΠΑΡΑΡΤΗΜΑ ΙΙ-ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **ΕΙΔΟΣ ΥΠΗΡΕΣΙΑΣ**  | **ΠΕΡΙΓΡΑΦΗ ΥΠΗΡΕΣΙΑΣ**  | **ΠΟΣΟΤΗΤΑ** | **ΤΙΜΗ ΧΩΡΙΣ ΦΠΑ** | **ΚΑΘΑΡΗ ΑΞΙΑ ΧΩΡΙΣ ΦΠΑ** | **ΦΠΑ** | **ΤΕΛΙΚΗ ΤΙΜΗ ΣΥΜΠΛ. ΦΠΑ** |
|  |  |  |  |  |  |  |  |

**ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ**

###

|  |
| --- |
| Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986) |

### ΥΠΕΥΘΥΝΗ ΔΗΛΩΣΗ

### (άρθρο 8 Ν.1599/1986)

|  |  |
| --- | --- |
| ΠΡΟΣ(1): | **ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Η ΕΛΠΙΣ»** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα:  |  |
| Όνομα και Επώνυμο Μητέρας: |  |
| Ημερομηνία γέννησης(2):  |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:  |
| Αναφερόμενοι στην πρόσκληση εκδήλωσης Ενδιαφέροντος με αριθμό………. για την παροχή υπηρεσιών «………….» ως νόμιμος εκπρόσωπος/μέλος του Δ.Σ./διαχειριστής της εταιρείας/ της ατομικής επιχείρησης …….μέχρι και την ημέρα υποβολής της προσφοράς, δεν έχω καταδικαστεί με αμετάκλητη απόφαση για κάποιο τα αδικήματα της παρ. 1 του άρθρου 73 του Ν 4412/2016, δηλαδή για κάποιο από τα ακόλουθα:α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος(ΕΕ L 300 της 11.11.2008 σ.42), β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα, γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48), δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής, ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166), στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215 ). τηρεί το σύνολο της ελληνικής Εργατικής κι Ασφαλιστικής Νομοθεσίας αποδέχονται ανεπιφύλακτα τους όρους της παρούσας πρόσκλησης,η προσφορά συντάχθηκε σύμφωνα με τους όρους της παρούσας πρόσκλησης, των οποίων ο προσφέρων έλαβε πλήρη και ανεπιφύλακτη γνώση, τα προσφερόμενα είδη/υπηρεσίες καλύπτουν τις τεχνικές προδιαγραφές τις παρούσας πρόσκλησης, τα στοιχεία που αναφέρονται στην προσφορά είναι αληθή και ακριβή, παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή, ακύρωση ή ματαίωση του διαγωνισμού, συμμετέχει με μόνο μία προσφορά στο πλαίσιο του παρόντος διαγωνισμού, τηρεί και θα εξακολουθεί να τηρεί κατά την εκτέλεση της σύμβασης, εφόσον επιλεγεί, τις υποχρεώσεις του που απορρέουν από τις διατάξεις της περιβαλλοντικής κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού κι εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016, δεν θα ενεργήσει αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης αλλά και κατά το στάδιο εκτέλεσης της σύμβασης εφόσον επιλεγεί,λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηριστεί ως τέτοιες και κατά τη διάρκεια εκτέλεσης της σύμβασης δεσμεύεται για την απαρέγκλιτη τήρηση των διατάξεων του με αρ. 2016/679 Κανονισμού (ΕΕ) του Ευρωπαϊκού Κοινοβουλίου και του Συμβουλίου της 27ης Απριλίου 2016 και του ν. 4624/2019 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα. |

Ημερομηνία: ……….20……

Ο – Η Δηλ.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.